CR6nICA GENERAL DE ESPA^A 
491 
se tornasse que ya abian fecho otro emperador en Roma et 
tornose. Su fijo don Sancho no lo quiso collir enCastilla 
ni en Leon, mas Sebilla recebiolo et ivibio alii en toda su 
vida et murio enel aynno que andaba la era en mil CCC 
Item por que aqui faze mencion del infante don Manuel, 
debedes saber que este fue sennor del Marquesado et de 
otras tierras en Castilla; et obo vn fijo que le dixieron don 
Jolian Manuel, et deste don Johan fue padre dedona Johana 
reyna de Castilla, muger del rey don Enrrich e destos obie- 
ron hun fijo que obo nonbre don Johan et vna fija que le de- 
zian dona Leonor reynna de Nabarra que oy es. 
DEL REY DON SANCHO FIJA DEL REY DON ALFONSO EL QUE 
DIZIAN EL SABIO 
En el aynno que andaba la era en mil CCC el rey don Al- 
fonso el que tenia por mas sabio, que no era, partio de Cas- 
tilla para yr aRoma por ser emperador que lo habian esley- 
do los romanos, et antes que partiesse de Castilla e de Leon 
e de Seuilla fizo jurar, alos dela tierra e delos regnos, por 
rey asu fijo don Sancho. E la hora pribo de fecho mas que 
de drecho dela herencia delos regnos asu sobrino don Al- 
fonso dela Cerda fijo del infant don Ferrando su fijo primo 
genito. E auino assi que quoando torno que non fue empera- 
dor, su fijo don Sancho non lo quiso recebir por rey enlos 
regnos de Castilla e de Leon; mas Sebilla recibio lo con volun- 
tat desu fijo el rey don Sancho, et Dios punnio lo assi en est 
mundo por su mucho saber et por la injusticia que fizo al so- 
brino. Item este rey don Sancho obo III fijos, son asaber: don 
Ferrando e adon Pedro e adon Johan. Este rey don Sancho 
mantiuo las tierras en sosiego y en paz et murio enel aynno 
que andaba la era en mil CCC. 
DEL REY DON FERRANDO FIJO DEL REY DON SANCHO 
Muerto el rey don Sancho los regnos de Castilla et de 
Leon et Seuilla con todas las tierras lebantaron por rey al 
